Saule (stacija)
Šis raksts ir par dzelzceļa staciju. Par citām jēdziena Saule nozīmēm skatīt nozīmju atdalīšanas lapu. Saule ir neliela dzelzceļa stacija Valkas novada Valkas pagastā. Tajā pieturēja dīzeļvilcieni, kas kursē maršrutā Rīga—Valga. Stacijā ir divi peroni, taču tika izmantots tikai viens, kas atrodas pie jaunās stacijas ēkas. Saglabājusies arī vecā stacijas ēka, kas tiek izmantota kā dzīvojamā ēka "Saules stacija". Blakus stacijai atrodas Saules mazciems. No 2019. gada decembra Saules stacijā pasažieru vilcieni nepietur. Pieturas punktā nav biļešu kases.